text: বাল্য বিয়ে থেকে রক্ষা পেলো ফরিদগঞ্জের নাজমুন নাহার
  Home জেলায় জেলায় বাল্য বিয়ে থেকে রক্ষা পেলো ফরিদগঞ্জের নাজমুন নাহার
  বুধবার, জুলাই ১০, ২০১৯ - ২১:২১
  চাঁদপুরের ফরিদগঞ্জ উপজেলা ভারপ্রাপ্ত নির্বাহী কর্মকর্তা ও সহকারী কমিশনার (ভূমি) মমতা আফরিনের হস্তক্ষেপে দশম শ্রেণির ছাত্রী নাজমুন নাহারের (১৭) বিয়ে বন্ধ হয়েছে। গত ৭জুলাই রবিবার দুপুরে উপজেলার সুবিদপুর পশ্চিম ইউনিয়নের বদরপুর গ্রামে এ ঘটনা ঘটে।
  জানা গেছে, বদরপুর গ্রামের মোস্তফা কামালের মেয়ে মুন্সীরহাট উচ্চ বিদ্যালয়ের দশম শ্রেণির ছাত্রী নাজমুন নাহারের বিয়ের দিন ধার্য করে রোববার। গোপন সূত্রে সংবাদ পেয়ে ভারপ্রাপ্ত উপজেলা নির্বাহী কর্মকর্তা ও সহকারী কমিশনার (ভূমি) মমতা আফরিন দুপুরে পুলিশ নিয়ে বিয়ে বাড়িতে উপস্থিত হন।
  এসময় নির্বাহী ম্যাজিস্ট্রেটের কাছে শিক্ষার্থীর বাবা বাল্য বিয়ের কথা স্বীকার করেন। পরে বাল্য বিবাহ নিরোধ আইন ২০১৭ সালের ৮ ধারা অনুযায়ী ভ্রাম্যমাণ আদালত মোস্তফা কামালকে ৩০ হাজার টাকা জরিমানা করেন। একই সাথে প্রাপ্তবয়স্ক হওয়ার আগে বিয়ে দেবেন না বলে মুচলেকা প্রদান করেন।